cyanic-selkie/wikianc huggingface dataset:
Rodopi (prefektur)
Hovedstaden i prefekturet er byen Komotini. Den nest største byen i prefekturet er Sapes.
Klima
Prefekturet har hovedsakelig middelhavsklima i sørlige og sentrale områder. I nord og i høyereliggende strøk har en derimot hovedsakelig kontinentalklima med kalde vintre.
Lhasa
Lhasa (forenklet kinesisk: 拉萨; tradisjonell kinesisk: 拉薩; pinyin: Lāsà; tibetansk: ལྷ་ས; Wylie: Lha-sa) er hovedstaden i den autonome regionen Tibet i det vestlige Kina. Befolkningen innen bygrensene anslås (2004) til 115 000 innbyggere.
Samferdsel
Kinas riksvei 109 ender i Lhasa. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Administrative enheter
Byprefekturet Lhasa har jurisdiksjon over ett distrikt (区 qū) og 7 fylker (县 xiàn).
Jason McCartney
I 2007 vant han 14. etappe av Vuelta a España
Joy Gruttmann
Joy Gruttmann (født 6. desember 1995 i Gelsenkirchen) er en tysk barnesangerinne.
Skotsk Premier League 2006–2007
Skotsk Premier League 2006–2007 var den 9. sesongen i Skotsk Premier League. Celtic FC vant, og Dunfermline rykket ned.
FA-cupen 1962/63
FA-cupen 1962/63 var den 82. sesongen av den engelske FA-cupen. Manchester United slo Leicester City 3–1 i finalen.
Partido Obrero de Unificación Marxista
Partido Obrero de Unificación Marxista (forkortet P.O.U.M.) var et sosialistisk/revolusjonært parti under den spanske borgerkrigen (1936–1939). Partiet sloss mot fascistene og arbeidet for en sosial revolusjon i Spania. Partiets kjerneorganisasjon bekjente seg til trotskismen, og mente at Spania måtte gjennomgå en sosial revolusjon før man kunne beseire Franco-styrkene og frigjøre Spania. POUM bestod også av mer moderate sosialister, og hadde støtte fra det tyske partiet SAP.´´En tysk frivillig som i 1937 besøkte og støttet P.O.U.M., var SAP-medlemmet Willy Brandt.
Utover 1937 brøt det ut regelrett borgerkrig («borgerkrigen i borgerkrigen») mellom de trotskistiske POUM-styrkene og Stalin-tro kommunister i Barcelona, og regjeringen bidro til å slå ned urolighetene og utrydde P.O.U.M. som reell kraft i Spania. Lederne og medlemmene ble forfulgt og fengslet eller drept, og P.O.U.M. ble forbudt av regjeringen.
Idrettsklubben Våg
Idrettsklubben Våg (stiftet 12. januar 1938) er en idrettsklubb fra Vågsbygd i Kristiansand, som driver med badminton, fotball, friidrett og håndball, i tillegg til barneidrett og en løype- og trimgruppe. I etterkrigstiden har klubbidretten i stor grad hatt tilhold på Sjøstrand skole og Møvig skole, som rekrutterer fra strøkene Voiebyen og Møvig.
Fotball
A-laget i fotball for menn spiller 2013-sesongen i 4. divisjon.
Håndball
A-laget i håndball for kvinner, Vipers Kristiansand, het tidligere Våg Vipers og har spilt på det øverste nivået siden 2001.
Irbid
Irbid (arabisk: إربد‎), tidligere kjent som Arabella eller Arbela, er hovedstaden og den største byen i Jordans guvernement Irbid. Det er også den nest største storbyen i antall innbyggere i Jordan etter Amman med en befolkning på rundt 660 000 mennesker. Irbid ligger nord i Jordan, rundt 70 km nord for Amman på den nordlige ryggen av fjellområdet Gilead, og på samme avstand fra Pella, Beit Ras (Capitolias), og Umm Qais.
Byen er et betydelig transportknutepunkt mellom Amman, Syria i nord og Mafraq i øst. Det er også lokalisert flere skoler og universitet i regionen Irbid, blant de mest fremste er Jordans universitet for vitenskap og teknologi, og Yarmouk-universitet.
Historie
Gjenstander og graver i området viser at Irbid har vært befolket siden bronsealderen. Levninger av keramikk og steinmurer funnet ved Tell Irbid har blitt datert til rundt 3200 f.Kr. I den hellenistiske perioden var Irbid, da kjent som Arabella, et betydelig handelssenter. Før islams erobring var Arabella kjent for å produsere blant de beste vinene i den antikke verden. Området hadde en meget fruktbar jord og et moderat klima som gjorde det mulig å kultivere vindruer av høy kvalitet. Etter islam ble dominerende måtte denne produksjonen opphøre. Med den muslimske erobringen ble byen omdøpt til Irbid, og den sentrale produksjonen ble snart endret fra vin til olivenolje. Hvete var også et viktig produkt i området.
Irbid er også kjent for å være nært stedet for det avgjørende slaget ved Yarmouk som ble utkjempet ved breddene av elven Jarmuk, rundt 30 km nord for byen. Slaget ble utkjempet mellom det islamske kalifatet ledet av Umar og Østromerriket. Resultatet førte til at de bysantinske hærene trakk seg tilbake og begynnelsen på den voldsomme ekspansjonen islamske kalifatet.
Dagens Irbid
Irbid utgjør i dag kombinasjonen av en travel provinsiell by i Midtøsten med et ungdommelig nattliv for en utdannelsesby. Universitetsgaten, som utgjør den vestlige grensen til campus for Yarmouk-universitet, er populær både hos de lokale som de tidvis utenlandske besøkende som besøker de mange restauranter og kafeer.
Selv om byen ikke er en sentral turistområde er det likevel to store museer i Irbid: et museum for jordansk kulturarv og et for naturhistorie, begge innenfor campus av universitet. Irbids strategiske lokalisering i nordlige Jordan gjør det til et egnet sted for de som vil besøke Jordandalen, besøk Umm Qais, Beit Ras, Pella, Ajloun, Umm el-Jimal og andre historiske steder, eller som utgangspunkt for å reise til Syria.
Byens økonomi er basert på tjenestesektoren som er direkte eller indirekte knyttet skoleinstitusjonene i byen. Det er eksempelvis 26 store og små forlag i byen. Antallet internettkafeer er det høyeste i verden og plasserte Irbid i Guinness rekordbok. Irbid er betraktet som Jordans kulturby. Det er også en industrisone (QIZ) i Irbid som drar nytte av frihandelssonen EPZ.
Jernbane i San Marino
Jernbanen i San Marino eksisterer ikke lenger. Det fantes en jernbanelinje mellom 1932 og 1944, som ble bygget under fascistregimet til Mussolini. Den var til sin tid veldig moderne, fullstendig elektrifisert og med hele 17 tunneler på sin korte strekning fra Rimini til San Marino. Det meste av tunnelanleggene eksisterer fortsatt, selv om toget ikke går lenger.
Transport in San Marino
Langrenn under Vinter-OL 2010 – 30 kilometer jaktstart menn
Herrenes 30 kilometer jaktstart under Vinter-OL 2010 gikk i Vancouver, Canada den 20. februar 2010 på Whistler Olympic Park i Whistler klokken 13:30.
30 kilometer dobbelt jaktstart, også kalt duatlon, har vært konkurransegren i langrenn siden 2005 og i OL siden 2006. Hver deltaker går først 15 kilometer i klassisk stil, før de skifter ski og går de siste 15 kilometerne i fri teknikk. Russlands Jevgenij Dementjev var regjerende olympisk mester på distansen fra vinter-OL 2006 i Torino, mens Petter Northug var regjerende verdensmester på distansen.
Thorvald Minde
Thorvald Minde (født 24. september 1904 i Oslo, død 7. oktober 1982) var en norsk friidrettsutøver og langdistanseløper. Han representerte Harestuen og Torshaug IF.
Andersen vant fem norgesmesterskap og ble tildelt kongepokalen i 1928 etter dobbeltseieren på 5 000 og 10 000 meter.
Medaljer i norske mesterskap
Minde har 8 NM-titler, og 18 medaljer totalt.
Anton Radziwiłł
Anton Heinrich (Antoni Henryk)  Radziwiłł,  12. hertug av Nieśwież og (siden 1813) 11. hertug av Ołyka (født 13. juni 1775 i Vilnius, død 7. april 1833 i Berlin) var en polsk og prøyssisk politiker, storgodseier og komponist. Han var blant annet polsk generalguvernør i det prøyssiskkontrollerte Storhertugdømmet Posen.
Radziwiłł var gift med Louise av Hohenzollern, og var far til Elisa Radziwill. Det radziwillske palé i Berlin ble etter 1871 innrettet som rikskanselli for Otto von Bismarck.
Glassmanet
Glassmaneten spiser plankton som beveger seg med havstrømmene. Forplantning skjer ved at de voksne medusene slipper ut kjønnscellene i vannet. Befruktede egg utvikler seg til en planulalarve som etter hvert slår seg ned på bunnen og vokser opp til en polypp. Polyppen kan reprodusere ukjønnet ved å danne nye polypper ved knoppskyting, eller danne nye kjønnede meduser ved strobilering.
Lars Stubhaug
Den 27. mars 2014 skrev han under en kontrakt ut sesong med Rosenborg, som backup for Alexander Lund Hansen og Daniel Örlund, fordi Örlund hadde fådd en skade som holdt han ute i en måned.
Trond Hans Farner Kverno
Trond Hans Farner Kverno (født 20. oktober 1945 i Oslo) er norsk komponist og kirkemusiker. Han ble uteksaminert som kantor fra Musikkonservatoriet i Oslo i 1967, og året etter tok avla han eksamen i kordireksjon ved Musikkonservatoriet og tok hovedfagseksamen i musikkteori i regi av Norske Musikklæreres Landsforbund.
Musiker, komponist
Kverno har vært en sentral person innen musikkteoriundervisningen ved Norges musikkhøgskole allerede fra starten i 1973, etter å ha vært ansatt ved Musik-Konservatoriet i Oslo fra 1971. Siden 1978 har han vært førsteamanuensis i kirkemusikk og satslære. Han har spesielt arbeidet med de mer kreative og utøvende sider av satslæren: liturgisk orgelspill, improvisasjon og satsskriving for bruk i kirkemusikalsk sammenheng. Fra 1983, da høyskolen opprettet hovedfagsstudium i kirkemusikk, har han også vært involvert i fagene liturgikk og hymnologi.
Han ble i 1994 utnevnt til professor i kirkemusikk, med kirkemusikk-komposisjon som fordypningsområde.
Kvernos opusliste er i overveiende grad kirkemusikk, orgelverker og fremfor alt vokalverker, fra enkeltstående sanger og folketonearrangementer til tidebønner og messer. Et annet fundamentalt element i Kvernos musikk er gregoriansk sang. Denne vokalformen gjennomsyrer en rekke av hans verker, f.eks. de bibelske salmene, messene og Matteuspasjonen. Flere av Kvernos komposisjoner innehar også impulser fra armensk kirkesang.
A cappella-verket Matteus-pasjonen (1986) har vært fremført en rekke ganger i Norge og i utlandet, i 2005 både i New York, Minneapolis og Reykjavík.
Kverno ble i 2021 utnevnt til ridder av 1. klasse av St. Olavs Orden for sin kirkemusikkinnsats. Sammen med Eyvind Skeie fikk han Musikkforleggerprisen i 2016 i kategorien årets verk, klassisk/samtidsmusikk for «Sett meg som segl på hjertet ditt». Året etter ble han tildelt æresprisen under Musikkforleggerprisen 2016, og ble i juryens begrunnelsen omtalt som «en av Norge og Nordens fremste komponister innenfor kirkemusikk». Under samme utdelingen var han i tillegg nominert i kategorien årets opphavsperson.
Prest
Kverno var erkeprest i Den norske ortodokse kirke fra 1996 frem til denne ble delt opp rundt tusenårsskiftet. Han har siden vært biskop i en liten kirke som først var tilknyttet Christ Catholic Church International (CCCI), lokaljurisdiksjonen er nå registrert som Den Hellige Oppstandelses Stift innen Apostolic Orthodox Catholic Church in Europe - han er i kommunion med erkebiskop Kyrillos Markskog, Malmö.
Verkliste (utvalg)
Salmer
Korverk og annen kirkemusikk
Utdanning og ansettelser
For øvrig har Kverno gjennom årene hatt organiststillinger i Tanum, Rjukan, Fagerborg, Ris samt i Svenska Margaretakyrkan i Oslo. Han har også hatt stilling som komponist og liturgiutvikler i Oslo domkirke (1988) og en lignende stilling i Gamle Aker kirke i Oslo.
Sommerfeldtbukta
Sommerfeldtbukta, eller Sommerfeltbukta, tidligere også kalt Kiel Bay, er en 3–4 km bred bukt på sørvestsiden av Sørkapp Land på Spitsbergen, Svalbard. Bukta ligger mellom Spitsbergen og Sørkappøya, med Øyrlandsodden i vest og Sørneset under det majestetiske Kistefjellet (665 moh.) i øst. I botnen av bukta når sletta Øyrlandet ut i havet fra vest, mens sletta Sørflya fortsetter sørøstover langsmed Kistefjellet. Fjellsidene er bratte bare i øst, mens flya i vest og nord er helt flat.
Stedet er oppkalt etter den norske presten og botanikeren Søren Christian Sommerfelt (1794–1838), som forsket på det plantematerialet som geologen B. M. Keilhau brakte med herfra i 1827.
Sysselmannen på Svalbard har en oppsynshytte ved siden av «Trondsenhuset» ved Skjemmeneset i sørøst.
I 1973 ble området innlemmet i Sør-Spitsbergen nasjonalpark.
Historie
I den norske fangstperioden på 1900-tallet var området en del av Fangstfelt nummer 1 (Sørkapp). I 1908 opprettet Petter Trondsen sin ekspedisjon en hovedstasjon («Hagerups Hus») langt nordøst på Sørkappøya, som ble til bistasjon da ny hovedstasjonen «Trondsenhuset» ble bygd ved Skjemmeneset under Kistefjell, ved det østlige innløpet til Sommerfeldtbukta. Hytta på Sørkappøya var forfallen allerede på 1930-tallet og var da brukt av Johan Hagerup.
Det ble også opprettet en bistasjon på Skjerodden ytterst på Øyrlandsodden ved det vestlige innløpet til bukta, kalt «Øyrlandshytta».
Umm Qais
Umm Qais (arabisk أم قيس‎) er det nåværende navnet på den historiske hellensk-romerske byen Gadara (hebraisk Gad´a-ra, gresk Γάδαρα). Gadara var en av byene i Dekapolis.
Den historiske byen Gadara er en arkeologisk plass i det nordlige Jordan ca. 110 km nord for hovedstaden Amman i provinsen Irbid.
NCE Maritime
Norwegian Centre of Expertise – Maritime ble dannet i 2006 som en del av den strategiske nasjonale satsingen Norwegian Centres of Expertise for å forvalte og videreutvikle den verdensledende maritime klyngen på Møre. Klyngens status i det norske klyngeprogrammet ble videreført og oppgradert til Global Centre of Expertise (GCE) i 2014. GCE Blue Maritme Cluster har hovedkontor i Ålesund og klyngeadministrasjonen driftes av ÅKP AS.
Det nasjonale programmet Global Centres of Expertise er en stor nasjonal spiss-satsing på de mest vekstkraftige næringsklyngene i Norge. Satsingen markerer et betydelig politisk gjennombrudd i likhet med en nå veletablert trend blant flere vestlige land, som ser på næringsklynger som et svar på utfordringene i en globalisert verden. Bare de mest konkurransedyktige næringsklyngene i Norge, som har størst potensial for fremtidig vekst og internasjonalisering blir vurdert i programmet.
Den maritime klyngen på Møre er komplett og verdensledende innen avanserte marine operasjoner. Klyngen, som består av ca. 220 bedrifter fra alle segmenter i verdikjeden, er den største og mest veletablerte næringsklyngen i Norge, og var blant de seks første som fikk den prestisjetunge statusen Global Centre of Expertise, som representeres av organisasjonen Norwegian Centre of Expertise – Maritime (NCE Maritime).
GCE Blue Maritime bidrar til videreutviklingen i den maritime klyngen på Møre ved å forsterke innovasjonsaktiviteten blant klyngens 200 bedrifter, styrke klyngens samhandling og synliggjøre mulighetene innen avanserte marine operasjoner, både for dyktige potensielle arbeidstakere og komplementære bedrifter og virksomheter.
GCE Blue Maritime samarbeider tett med nasjonale og lokale myndigheter og bedriftene i den maritime klyngen på Møre.
GCE Blue Maritimes arbeid er etter innspill fra bedriftene i klyngen fordelt innen tre satsingsområder: FoU, innovasjon og omdømmebygging.
ÅKP AS fungerer som fasilitator og er juridisk og økonomisk ansvarlig for GCE Blue Maritime. GCE Blue Maritime har kontorer i Ålesund på Norsk Maritimt Kompetansesenter og har åtte dedikerte medarbeidere.
Forskning om den maritime klyngen på Møre
Et forskningsteam ledet av professor Arild Hervik fra den veletablerte Møreforskning Molde, har studert utviklingen i den maritime klyngen på Møre siden 1988. Forskerne fører et klyngeregnskap der de ser på utviklingen i den maritime klyngen på Møre og klyngens evne til å takle økonomiske og konjunkturrelaterte utfordringer. Det blir gjort med å se på samspillseffekter, relasjoner mellom aktører i den maritime klyngen og markedsutsikter fremover. Resultatene av den årlige analysen presenteres på NCE Maritimes årlige septemberkonferanse “Status og veien videre” fra konferanseserien Avanserte Marine Operasjoner.
I tillegg har flere andre velkjente aktører sett på ulike aspekter ved den maritime klyngens suksess. I 2008 presenterte Burson-Marsteller resultatene fra en omfattende omdømmeundersøkelse som ble gjort i 16 strategisk utvalgte land. Undersøkelsen bekreftet klyngens ledende posisjon i verden og understrekte viktigheten av målbevisst og kontinuerlig arbeid innen omdømmebygging.
I 2009 utførte Menon Business Economics en analyse av trendene i Møre og Romsdal. Resultatene ble presentert i rapporten “Maritimt Møre – en integrert kunnskapsregion”, som synliggjør den svært positive rollen den maritime klyngen på Møre spiller for hele regionen.
Liste over alliansepartnere og medlemsbedrifter
Listen er i alfabetisk rekkefølge
El Rosario metrostasjon
El Rosario er en stasjon på Mexico bys metros Linje 6 og Linje 7. Den er endestasjon for begge linjene. Den ligger i det administrative distriktet Azcapotzalco, nord i byen.
Stasjonen befinner seg i colonia El Rosario, som betyr «Rosenkransen» på spansk, og har navnet sitt etter denne. Stasjonssymbolet er en rosenkrans.
Plattformene til de to linjene ligger på samme nivå og er forbundet med ei bru.
Ved stasjonen er det et stort stoppested for lokalbusser og trolleybusser.
Stormbukta
Sammen med de tilgrensende områdene Sørkapp fuglereservat og Sørkapplandet ble bukta i 2011 utpekt som ramsarområde.
Den norske fangsthytta kalt Hilmarhytta lå her, det var en bistasjon under Camp Erna som lå ved Hornsundets utløpt lengre nord.
America Football Club
America FC er en tradisjonell brasiliansk fotballklubb fra Rio de Janeiro, stiftet 18. september 1904. Laget spiller for tiden på nivå tre i det brasilianske ligasystemet (Série C), men sees likevel på som en storklubb på bakgrunn av hvordan ligasystemet i Brasil er bygd opp. I tillegg til den nasjonale ligaen arrangeres det nemlig delstatsmesterskap, og disse er vel så populære blant folk flest. America deltar i Rio-turneringen, hvor de har pleid å utmerke seg. Klubben har vunnet denne turneringen 7 ganger, men den siste seieren kom helt tilbake i 1960.
Grekere
Grekere (gresk Έλληνες (Éllines), også kalt «hellenere», er en nasjon og en etnisk gruppe som har befolket Hellas, fra en gang rundt 1600-tallet f.Kr. og siden da også på Kreta, Kypros og andre naboregionene frem til i dag. Grekerne regner alle som har gresk navn, opprinnelse eller som greskortodokse som grekere. Ordet grekere er avledet av latin graeci, som først skal ha siktet til en folkestamme vest i landet. Senere har det i alminnelighet kommet til å stå for alle hellenere.
Greske kolonier og samfunn har historisk blitt etablert i de fleste hjørner av Middelhavet, men grekerne har særlig konsentrert seg rundt Egeerhavet hvor gresk språk har blitt snakket siden antikken. Fram til tidlig på 1800-tallet var grekere spredt mellom den greske halvøy, vestkysten av Lilleasia, Pontos mot svartehavskysten, Egypt, Kypros og Konstantinopel; mange av disse områdene besto i stor grad av grensene til Østromerriket på slutten av 1000-tallet og det østlige delen av Middelhavet som en del av oldtidens greske kolonisering.
I ettervirkningen av den gresk-tyrkiske krigen 1919-1922 ble det gjennomført en stor folkevandring av grekere fra Tyrkia, og i motsatt retning, tyrkere fra Hellas, i en storstilt utveksling av mennesker mellom de to landene. Det sikret at etniske grekere hovedsakelig kom til være bosatt innenfor grensene av dagens Hellas og Kypros. Andre etniske greske befolkningsgrupper kan bli funnet i fra sørlige Italia og til Kaukasus og i utlendighet i en rekke andre land i verden. I dag er de fleste grekere medlem av den gresk-ortodokse kirke.
Historie
Grekere snakker gresk språk som utgjør sin egen særskilte del innenfor den indoeuropeiske språkfamilien. Grekerne utgjør en gruppe av førmoderne etniske folk, beskrevet av Anthony D. Smith som et «erketypisk diaspora folk».
Den moderne greske staten ble opprettet i 1832 da grekerne frigjorde en del av sitt historiske hjemland fra undertrykkelsen fra Det osmanske rike. Den store greske diaspora (spredning utenfor hjemlandet) og handelsklasse var medvirkende i å fremme ideene om vestlige romantisk nasjonalisme og filhellenisme («venn av grekere»), sammen med konseptet om hellenisme som ble formulert i løpet av de siste århundre av det gresktalende bysantinske rike, utgjorde grunnlaget for Diafotismos («opplysningen») og den nåværende oppfatningen av hellenisme.
Opprinnelse
Urgrekerne oppsto antagelig i det området som i dag er Hellas, i den sørlige enden av Balkanhalvøya, en gang mot slutten av 3000-tallet f.Kr. Rekkefølgen av innvandring til det greske fastlandet i løpet av 2000-tallet f.Kr. har blitt rekonstruert som grunnlaget for dialektene i gammelgresk slik som de presenterer seg selv i århundrene senere, men dette er underlagt flere usikkerheter. De var minst to innvandringer, den første med jonere og aiolere som resulterte i det mykenske Hellas ved 1500-tallet f.Kr. og den andre, en dorisk invasjon eller innvandring en gang på 1000-tallet f.Kr. som erstattet de arkadisk-kypriotiske dialekter som hadde oppstått under den mykenske perioden. Begge innvandringene skjedde ved avgjørende perioder, den mykenske ved overgangen til sen bronsealder, og den doriske da det kom et sammenbrudd i bronsealderen.
Det har vært foreslått at det var tre bølger med innvandring som indikerer en urjonisk, enten samtidig eller faktisk tidligere enn den mykenske sivilisasjon. Denne muligheten synes å ha vært først foreslått av Ernst Curtius på 1880-tallet. I dagens forskning er den gjengse antagelsen å gruppere sammen den joniske med den arkadisk-kypriotiske gruppe som etterfølgerne til en enkelt midtre bronsealder-innvandring i felles opposisjon til den «vestlige» gruppe av dorere.
Nicolas Mayer
Mayer er kjent for å ha skulptert en av de mest kjente gjengivelsene av den romerske gudinnen Justitia (den greske Themis / egyptiske Maat).
Rødflekket perlemorvinge
Rødflekket perlemorvinge (Boloria euphrosyne) er en sommerfugl som tilhører gruppen perlemorvinger (Argynnini) i den store familien flikvinger (Nymphalidae). Den er meget lik brunflekket perlemorvinge (Boloria selene), men er vanligvis litt større og litt friskere i fargene enn denne. Den er vanlig over det meste av Norge, men går ikke høyt opp i fjellet.
Utseende
En av flere ganske like arter som kan skilles på mønsteret på bakvingens underside. Vingespennet er 34–46 mm.
Levevis
Larvene lever på ulike slags fioler (Viola spp.). De voksne sommerfuglene flyr i Norge i mai–juli, tidligst i sør. Arten finnes i lavlandet over hele Norge og er den vanligste perlemorvingen på Vestlandet.
Kjetil Måkestad
Kjetil Hammersland Måkestad (født 16. juni 1985 i Odda) er en norsk friidrettsutøver, som spesialiserer seg på mellomdistanseløp. Han representerer bergensklubben IL Gular. Han er yngre bror av mellomdistanseløperen Ingvill Måkestad Bovim.
Ralph Hansch
Ralph Lawrence Hansch (født 20. mai 1924 i Edmonton, død 29. februar 2008 i Edmonton) var en canadisk ishockeyspiller som deltok i de olympiske vinterleker 1952 i Oslo.
Hansch ble olympisk mester i ishockey under vinter-OL 1952 i Oslo. Han var målvakt på det canadiske ishockeylaget som vant turneringen foran USA og Sverige. Det var laget «Edmonton Mercurys» som representerte Canada under OL-turneringen.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant sju kamper og spilte uavgjort 3-3 mot USA. Canada vant serien med femten poeng foran USA som fikk tretten poeng, de tapte en kamp, 2-4 til Sverige.
Hansch ble verdensmester i ishockey i 1952, OL-turnering i Oslo var også det 19. verdensmesterskapet i ishockey.
Saiyaner
Saiyanere er en fiktiv, menneskelignende livsform i Akira Toriyamas kjente manga-serie Dragon Ball. Inntil kort tid før seriens begynnelse holdt Saiyanerne til på planeten Vegeta, før den ble sprengt i biter av Freeza, som utryddet nesten hele rasen. Navnet «Saiyaner» er et ordspill på det japanske ordet for grønnsak, yasai, og det japanske ordet for villman yajin. De norske og engelske Tankobonene sier Saiyaner for en liten feil i oversettelsen av ordet. Det originale navnet til Saiyanere er Saiya-jin som er grønnsakens villman person. dette er fordi Jin brukes til å si Person. (Eksempel: En fra Canada hadde vært Canada-Jin.) (Volumene) samtlige navngitte fullblods-Saiyanere som har dukket opp i serien har et ordspill på en grønnsak som navn.
Historie
Saiyanerne er en rase superkrigere som kommer fra planeten vegita som freezer sprengte. En meget kjent legende fra vegeta var legenden om super saiyanene, legenden sa at hvert millennium ville det bli født en saiyan med utrolige krefter dette var legenden om den legendariske krigeren eller super saiyan. den første super saiyanen i serien var son goku og på grunn av dette tok han tittelen som den legendariske krigeren, og han var ironisk nok den eneste som mestret alle super saiyan forvandlingene.
Spesielle kjennetegn
En fullblods Sayiayin har kjennetegn som følgende: 1. De liker å sloss. 2. De har masser av mot som betyr at de ikke klarer å innrømme et tap føre de har en helt ødelagt kropp og til og med da vill de ikke gi opp med det første. 3. Hårfargen er nesten alltid svart enkelte har brunt, og håret vokser ikke på samme måte som hos vanlige mennesker( det vil på et punkt slutte å vokse med mindre det blir klippet og selv da vil det ikke gå forbi den satte grensen). 4. Fra en sayiayin er født har de en hale som også er et veldig bra kjennetegn.
Spesielle evner
- Hvis en saiyan fortsatt har en hale og ser på fullmånen transformeres vedkommende til en vargorilla (oozaru) og da blir styrken tidoblet. Mange saiyaner klarer ikke styre seg i denne formen, med mindre de har trent seg opp til å kunne gjøre det.
- sayianene hadde den unike egenskapen å bli sterkere for hver kamp (alle skader de tar så sant de ikke tar livet av dem øker styrken deres).
- uvanlig utholdenhet og hardhet(Son Goku falt som baby ned en diger klippe og landet på hodet og overlevde), harde nok til å bli truffet av kraftige kuler uten å ta skade av det.
- raske helbredende evner kan komme seg fra nærdøden skader av seg selv på en dag.
- evnen til å kunne bruke enorm energi (ved å slippe all sin sinne på en gang)
Legendariske Super-Saiyanere
Dragon Ball
Thomas Gravesen
Thomas Gravesen (født 11. mars 1976 i Vejle) er en tidligere fotballspiller som avsluttet karrieren hos den skotske klubben Celtic.
Tidlig karriere
Født i Vejle og Gravesens karriere begynte i 1995 med hjemklubben Vejle Boldklub (VB) i den danske Superligaen, sammen med en håndfull andre ungdommer som kom opp igjennom VBs ungdomsprogram, inklusive hans gode venn Kaspar Dalgas. Ved VB, spilte Thomas Gravesen både sweeper og defensiv midtbane, og etter at han vant sølvmedaljen i Superligaen sesongen 1996-97, fikk han en overgang til Hamburger SV i 1997.
Gravesen spilte totalt 94 kamper og skårte seks mål på tre sesonger for Hamburger.
Everton
Etter EM i fotball 2000, gikk Gravesen til Everton der han fort ble en favoritt blant fansen. Han spilte en nøkkelrolle i klubbens gode prestasjoner, og bidro til at klubben klatret på tabellen i sesongen 2004-05, fra sin posisjon som offensiv midtbanespiller.
Da hans kontrakt gikk ut sommeren 2005, og han kunne gå gratis som Bosman-spiller, valgte Everton å selge han til Real Madrid for £2.5 millioner den 14. januar 2005.
Real Madrid
Hos Real Madrid skulle han fylle hullet som defensiv midtbanespiller, en rolle noe annerledes enn den han spilte hos Everton. Han var en umiddelbar suksess i klubben, og skårte i en av sine første kamper i en 4-0 seier mot RCD Espanyol. Men Gravesen havnet etterhvert på benken. Etter offentlige klager over hans tøffe spillestil, og sparkingen av Real-trener Vanderlei Luxemburgo og sportsdirektøren Arrigo Sacchi, som var de som hentet Gravesen til klubben, så det ut som om han skulle forlate Real Madrid vinteren 2005, spesielt siden Manchester United viste interesse for ham. Men den nye treneren López Caro gjenopplivet Gravesens karriere hos Real og satte jevnlig ham på førstelaget, brukte ham i en defensiv rolle i det nye 4-1-4-1 formasjonen som Real adopterte. Mot slutten av sesongen ble imidlertid Gravesen nok en gang benket, og i mai 2006 var flere klubber interessert i å kjøpe han.
I august 2006 brøt det ut en slåsskamp på en Real Madrid trening, etter en hard takling av Gravesen mot sin lagkamerat Robinho, som slo Gravesen som svar.
Celtic
Den 30. august 2006 signerte han så en treårs kontrakt med Celtic, etter en angivelig overgangssum på £2 millioner.
Han skårte sitt første mål imot erkerivalene Rangers den 23. september 2006. Han fulgte dette opp med å skåre sitt første hat-trick i sin profesjonelle karriere da Celtic vann 3-1 over St Mirren den 12. november, 2006.
Etter en lovende start på Celtic-karrieren, ble Gravesen erstattet på førstelaget av den nederlandske midtbanespilleren Evander Sno. I april 2007 benektet Celtic manager Gordon Strachan rykter om at Gravesen ville forlate klubben til fordel for Sunderland, men senere i sesongen i mai 2007 kom han med kritikk mot Gravesen at han ikke arbeidet hardere for å gjenvinne plassen sin på førstelaget.
Gravesen startet ikke noen av kampene som Celtic spilte ved starten av 2007/08 sesongen, og hadde tøff konkurranse på den sentrale midtbanen med lagkamerater som Paul Hartley, Scott Brown, Massimo Donati og Evander Sno, som alle slåss om de to sentrale plassene. Mange mente at han mislyktes i å spille på midtbanen, da han ble bedt om å spille defensivt, noe han ikke var vant til fra sine dager hos Everton og Real Madrid.
Everton (på lån)
Gravesen returnerte tilbake til Everton på et sesonglangt lån fra Celtic den 30. august 2007. På sin første kamp for Everton, som en innbytter i en 2-1 seier over Bolton på Reebok Stadium, var det hans corner i det 90. minutt av kampen, som ble headet i mål av Joleon Lescott som vant kampen. Han spilte også i UEFA-cupen|UEFA-cupkampen mot Larissa på Goodison Park som de vant 3-1, og bidro med en målgivende pasning for Victor Anichebe. Etter den siste kampen av 2007-08 sesongen, ble det klart at Everton manager David Moyes ikke ville fornye kontrakten til Gravesen og han ville returnere tilbake til Celtic.
Etter noen måneder ble det også klart at Celtic ikke ville ha han tilbake heller, da Celtic-manager Gordon Strachan fortalte Gravesen at han ikke var med i planene framover for det skotske mesterlaget.
Landslagsspill
Gravesen spilte 66 ganger og skårte fem mål for, fra sin debut i august 1998 frem til september 2006. Han representerte i EM i fotball 2000, VM i fotball 2002 og EM i fotball 2004.
Den 15. september 2006, annonserte Gravesen at han ville slutte å spille for. Han hadde vært fast på landslaget siden 2000, men bestemte seg nå for kun å fokusere på sin nye klubb, Celtic.
Meritter
Vejle Boldklub
Real Madrid
Celtic FC
Coyoacán metrostasjon
Coyoacán er en stasjon på Mexico bys metros Linje 3. Den ligger i det administrative distriktet Benito Juárez.
Stasjonen befinner seg mellom Avenida Universidad og Avenida Coyoacán. Den har fått navnet sitt etter den sistnevnte. Opprinnelig skulle den hett Bancomer, siden Centro Bancomer ligger over stasjonen, men dette ble endra ettersom Bancomer er et merkenavn.
Stasjonssymbolet er en coyote med en prikk i midten. Coyoacán betyr «Coyotestedet» på nahuatl. Prikken representerer et vannhull, siden det tidligere var mange vannkilder i området.
Hale County (Alabama)
Hale County er et fylke i den amerikanske delstaten Alabama. Det ligger i de sentrale delene av staten og grenser mot Tuscaloosa County i nord, Bibb County i nordøst, Perry County i sørøst, Marengo County i sør og mot Greene County i vest..
Hale Countys totale areal er 1 700 km² hvorav 33 km² er vann. Ved folketellingen i 2010 hadde fylket 15 760 innbyggere og administrasjonssenteret ligger i byen Greensboro.
Fylket ble etablert i 1867 og har fått sitt navn etter Stephen F. Hale som var oberst i Amerikas konfødererte stater.
Tengzhou
Tengzhou (kinesisk: 滕州 ; pinyin: Téngzhōu) er et byfylke vest i provinsen Shandong i Folkerepublikken Kina. Det ligger i byprefekturet Zaozhuang.
Befolkningen var i 1999 på 1 549 627.
Historie
Både oldtidsstaten Xue og oldtidsstaten Teng lå på det som nå er fylket Tengzhous område. Teng bestod ca. 1046–414 f.Kr. og var en liten stat i vår- og høstannalenes tid og De stridende staters tid.
Kulturminner
Det neolittiske Beixin-funnstedet (北辛遗址, Beixin yizhi) for Beixinkulturen og stedet for hovedstaden for oldtidsstaten Xue (薛城遗址, Xuecheng yizhi) er oppført på Folkerepublikken Kinas liste over kulturminner.
Jernbane
Beijing-Shanghai høyhastighetstog har stoppested her.
Vei
Kinas riksvei 104 går gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender i Fuzhou.
Løvgresshopper og sirisser
Løvgresshopper og sirisser (Ensifera) er en delgruppe av de «gresshoppelignende insektene» i gruppen Orthopteroida. Den andre delgruppen er gresshopper (Califera), disse to danner ordenen rettvingene (Orthoptera). Rettvingenes nærmeste slektninger, spøkelsesinsektene (Phasmatodea), er en egen orden. Flesteparten av de 15 000 kjente artene hører hjemme i tropene, men noen arter er ganske hardføre. Elleve arter er funnet i Norge; nordligste funn på friland er fra Nord-Fron i Gudbrandsdalen.
Utseende
Løvgresshopper og sirisser (Ensifera) skiller seg fra andre gresshopper særlig på antennene som er lengre enn kroppen. Et unntak er jordsirissene, men de har til gjengjeld noen kraftige gravebein som gjør at de knapt kan forveksles med noen andre. Bakbeina er lange og kraftige hoppebein hos de fleste artene.
I Norge er det representert fire familier, mens det finnes mange flere særlig i varme strøk, gjerne der det er noe tørt og sandgrunn.
Sirisser (Grylloidea) kjennes på noen tydelige haletråder (cerci), vingene er spesielle og de ser ut til å ligge horisontalt med ryggsiden. Selv om bakbeina er godt utviklede hos sirissene, løper de heller enn å gjøre lange hopp. Hos sirisser som lever underjordisk er vingene tilbakedannet. Noen arter av sirisser er regnet for skadedyr, deriblant den eneste arten som er funnet i Norge, hus-sirissen. I verden er det kjent over 4 000 arter.
Jordsirisser (Gryllotalpidae) lever i jorden og har kraftige gravebein og kan minne om små muldvarper, frambeina er tilpasset graving, og forkroppen er noe større enn hos de andre gresshoppene. De løper ganske hurtig, men hopper ikke som gresshoppene. I verden er det kjent omtrent 60 arter, hvorav bare én i Norge; den er innført. Naturlig utbredelse går nord til Danmark og Sør-Sverige.
Hulegresshopper (Rhaphidophoridae). Mange av artene lever i hulrom i jorden, herav navnet. De er vingeløse og har påfallende lange antenner og bein. I verden er det kjent omtrent 500 arter, i Norge er det bare én art, som kun lever innendørs i Norge. På New Zealand finnes hule-wetaer.
Wetaer (Anostostomatidae). Foruten hule-wetaer som tilhører gruppen hulegresshopper, finnes kjempe-wetaer, støttann-wetaer, tre-wetaer og jord-wetaer. Disse er noen av de største insektene på jorden, enkelte arter blir 20 centimeter lange, inklusiv de lange beina. De er bare kjent fra New Zealand. 22 arter er kjent.
Levevis
Løvgresshopper og sirisser har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
De fleste artene er uspesialiserte i matveien (polyfage). Mange arter lever dels av plantekost, dels av insekter og andre smådyr. Enkelte er rene rovdyr og noen er rene planteetere.
Eggene legges enkeltvis eller i grupper i jorden eller i barksprekker o.l.
Sangen
De fleste artene synger og har en meget kraftig, gjerne høyfrekvent sang. Det er hannen som synger, og de ulike artene har ulik sang. Sangen frambringes ved at vingene gnis mot hverandre, eller mot noen tagger på bakbeina. Hos løvgresshopper sitter disse taggene på vingen og kalles stridulasjonskammer (hos markgresshopper sitter de på innsiden av de kraftige baklårene og kalles stridulasjonsfiler, lyd frambringes ved at disse gnis mot en skarp kant på vingen). Hørselstap gjør at mange, særlig eldre, ikke lenger kan høre den høyfrekvente gresshoppesangen.
Systematisk inndeling
Slektskapsforholdene mellom de gresshoppelignende insektenes delgrupper er avklart i ulik grad. Derfor finnes det flere måter å systematisk dele de inn i ulike grupper.
Et latinsk familienavn ender med ...idae, og et navn på en overfamilie på ...idea.
Norsk entomologisk forening har også utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske rettvingene (Orthoptera).
17. februar
Dagens navn
Aleksandra, Sandra og Sondre
Fødsler
Se flere som er født 17. februar i Kategori:Fødsler 17. februar.
Dødsfall
Se flere som døde 17. februar i Kategori:Dødsfall 17. februar.
Navnedag
Sverige: Alexandra, Sandra
Danmark: Findanus, en ire som reddet søsteren fra å bli slave, men selv ble han satt i slaveri, d. 878
Esther Freud
Esther Freud (født 2. mai 1963 i London) er en britisk forfatter og skuespiller. Hun er datter av maleren Lucian Freud og oldebarn av Sigmund Freud.
Tidlig liv
Esther Freud er født i London som datter av maleren Lucian Freud og Bernadine Coverley. Hun er også oldebarn av Sigmund Freud og niese av Clement Freud. Som barn reiste hun omfattende sammen med sin mor, og kom tilbake til London da hun var 16 år for å studere drama ved The Drama Centre.
Karriere
Hun arbeidet innenfor fjernsyn og teater både som skuespiller og forfatter. Hennes første krediterte opptreden på fjernsyn, dog uheldig, var som en forferdet middagsgjest i The Bill i 1984, som løp avsindig ut av en kinesisk restaurant etter at den hadde mottatt en bombetrussel. Et år senere opptrådte hun i TV-serien Doctor Who i episoden Attack of the Cybermen som utenomjordisk vesen.
Hennes romaner består av den delvis selvbiografiske Hideous Kinky som senere ble filmatisert med Kate Winslet i hovedrollen. Hun er også forfatter av The Wild, Gaglow, og The Sea House. Hun skrev også forordet til The Summer Book av Tove Jansson, en engelsk oversettelse av den svenske Sommarboken (1972).
Freud ble navngitt som en av den tyve «beste unge britiske romanforfattere» av magasinet Granta i 1993. Hennes romaner har blitt oversatt til minst tretten språk. Hun opprettet sammen med Kitty Aldridge kvinneteateret Norfolk Broads.
I 2009 donerte hun novellen Rice Cakes and Starbucks til Oxfams prosjekt Ox-Tales («Oksefortellinger»), som var fire samlinger med korte fortellinger og noveller av 38 forfattere. Freuds fortelling ble utgitt i samlingen Water.
Privat
Freud har en søster, motedesigner Bella Freud, og en halvbror, Noah Woodman. Hennes onkel var den nå avdøde politikeren sir Clement Freud. Hun har to søskenbarn i media, Matthew Freud (direktør i Freud Communications) og kringkasteren og kulturkommentatoren Emma Freud.
Esther Freud er gift med skuespilleren David Morrissey og med ham har hun tre barn. De har hus i London og Southwold.
Cola di Rienzo
Cola di Rienzo (født 1313 i Roma, død 8. oktober 1354 i Roma) var en italiensk politisk leder i middelalderen.
Bakgrunn
Han var sønn av vertshusholderen Lorenzo Gabrini. Farens døpenavn ble forkortet til Rienzo, og hans eget, Nicola, ble forkortet til Cola.
Han tilbrakte sine tidligste år i den såkalte «pavenes by», Anagni, hvor han brukte mye tid på å studere de tidlige latinske skribenter, historikere, talere og poeter. Romas tidligere storhet inspirerte ham til å ønske å gjenopprette den makten Roma en gang hadde. Dette ble også styrket av ønsket om å hevne drapet på broren, som hadde blitt drept i et sammenstøt mellom adelsfamiliene Colonna og Orsini.
På denne tiden var Roma en skygge av sin tidligere storhet. Pest og malaria herjet, paven residerte i Avignon og mektige adelsfamilier som Colonna, Orsini og Frangipane sloss mot hverandre. Anarki rådet i den paveløse byen.
Rienzos opprør
Mot denne bakgrunnen trådte Cola di Rienzo fram på scenen med visjoner om å gjenopprette Romas tidligere storhet. Han så for seg at Italia ikke lenger skulle styres av pave, keiser eller adel, men av det romerske folket, som først lot seg rive med av hans revolusjonære budskap, som også indeholdt planer om en gjennomgripende endring av rettsvesen, forsvar og sosiale forhold. Første pinsedag 1347 gikk han og hans tilhengere i en prosesjon fra Sant'Angelo in Pescheria-kirken til Capitol. Her lot han seg velge til «folketribun», men kom umiddelbart i konflikt med de mektige adelsfamiliene. Han ble tvunget til å flykte til Praha, og dro noen år senere til Avignon. Paven utfordret ham til å konfrontere sine fiender i Roma.
Cola di Rienzo innførte i august 1354 en form for «folkelig diktatur», men til sist snudde også folket seg mot ham, og han ble drept på Capitol. Liket hans ble brent på et bål av tistler, og asken spredt for alle vinder.
Haikou
Haikou (kinesisk: 海口; pinyin: Hǎikǒu) er en by på prefekturnivå som er hovedstad i øyprovinsen Hainan i det vestlige Kina. Befolkningen innen prefekturgrensene anslås (2005) til 1,71 mill. innbyggere.
Historie
Byens historie går tilbake til Han-dynastiets tid. Under Tang-dynastiet og Song-dynastiet var Haikou det viktigste forbindelsesleddet mellom Hainan og fastlandet.
I 1988 ble byen erklært til hovedstad for provinsen Hainan. Det har bidratt til byens utvikling fra en liten grensehavn til en moderne storby.
Kulturminner
De fem embedsmenns tempel (五公祠, Wugongsi) er et tempel ble bygd på Mingdynastiets tid til minne om de fem fremtredende embedsmenn Li Deyu (李德裕), Li Gang ( 李纲), Li Guang ( 李光), Zhao Ding (赵鼎) og Hu Quan (胡诠). De fem hadde til felles at de var blitt forvist til Hainan i Tang- eller Songdynastiets tid. Det ble i 2001 tiføyd på Folkerepublikken Kinas liste over kulturminner.
Administrative enheter
Bydistriktene
Fly
Byen betjenes av Haikou Meilan internasjonale lufthavn.
Vei
Kinas riksvei 223 løper gjennom området. Den begynner i Haikou i nord og følger Hainans østkyst og ender sør i byen Sanya.
Kinas riksvei 224, den sentrale veiforbindelse tvers over Hainan, begynner i Haikou og ender i Sanya i sør.
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.
Fra fjord og fjære
«Fra fjord og fjære» er en julesang skrevet av Magnus Brostrup Landstad. I 1856 gav han ut heftet: Jule-salmer saadanne som de agtes foreslaade til kirkeligt Brug. Her er «Fra fjord og fjære» utgitt for første gang. Denne salmen har blitt kalt den første norske julesalmen. Dette fordi julebudskapet her for første gang er plassert i et norsk vinterlandskap. På samme måte som andre av Landstads salmer vakte også «Fra fjord og fjære» motstand på grunn av språket. Mange så det som urett å bruke norske ord i salmene. Salmen blir sunget til en melodi av Hardenack Otto Conrad Zinck komponert i 1801.
I i 1970 skrev Trond Hans Farner Kverno en ny melodi som med frodig sats for kor, orgel og messingblåser og med norsk folkemusikktradisjon som bærer, ga teksten nytt liv og gjorde salmen til en fanfare som binder sammen Landstads første norske julesalme og underet i Betlehem sammen.
Vesterålens Naturprodukter
Vesterålens Naturprodukter AS (VNP) er en norsk produsent av omega-3-kapsler. Selskapet ble stiftet 15. april 1997 på Sortland i Vesterålen og markedsfører merkene Fri Flyt i Norge, Fritt Flyt Sverige, Vapaa Kierto i Finland og Active Omega-3 i Danmark.
Selskapet har ca. 30 ansatte og 200 000 abonnenter i Norden.
Albert Timmer
Albert Timmer (født 13. juni 1985 i Gramsbergen) er en tidligere profesjonell, nederlandsk landeveissyklist.
Albert Timmer begynte sin karriere i 2004 ved det nederlandske kontinentallaget Löwik Meubelen. Han sykler for det nederlandske ProTour-laget Argos-Shimano
Kim Possible (figur)
Kimberly «Kim» Ann Possible er en fiktiv figur som har hovedrollen i animasjonsserien Kim Possible på Disney Channel.
Kim er en frilansagent som reiser over hele verden og hjelper folk ut av kniper. Hennes beste venn og medhjelper er Ron Stoppable. Sammen kommer de opp i alle slags farlige situasjoner. Kim Possible er en spesiell serie, fordi alle vet at hun er internasjonal agent. I de fleste serier med slike karakterer blir dette holdt hemmelig. Her vet altså alle det, men gjør ikke for stort nummer ut av det. Heller ikke de andre elevene på Middleton High School, der Kim er elev. Kim er, i tillegg til å være agent, også en av de «populære» elevene. Hun er med i skolens cheerleadertropp, og får gode karakterer.
Navnet hennes er et ordspill på det engelske «impossible» (umulig). Dessuten gir både navnet og handlingen assosiasjoner til TV-serien og filmene "Mission Impossible". I originalversjonen spilles Kim av Christy Carlson Romano, mens den norske stemmen tilhører Christel Marie Blunck.
Historie
Kim var en helt vanlig tenåring i tiden «før» serien. Heltekarrieren begynte da hun opprettet nettsiden «kimpossible.com», der hun brukte slagordet «jeg kan gjøre hva som helst». Hun hadde i utgangspunktet forestilt seg å sitte barnevakt, og lignende oppdrag. Det som skjedde var at hun og Ron måtte hjelpe Mr. Paisley, en koseklumpsamler fra Upperton, som hadde blitt fanget i sitt eget lasernett. Det viste seg at det egentlig ikke var Kim som skulle tilkalles, men Team Impossible. En tastefeil av Mr. Paisleys assistent, Mr. McHenry, forårsaket misforståelsen.
Uansett, dette var starten på Kims karriere som internasjonal agent, og den fortsatte, selv om Team Impossible senere prøvde å sette en stopper for det. Forsøket ble avverget av Kim og Wade.
Evner
Kim er atletisk og har lynkjappe reflekser. Cheerleadingen har flere ganger blitt utpekt som grunnen til det. Dette hjelper henne stadig ut av dødelige situasjoner, for eksempel ved å hoppe i sikk-sakk mellom laserstråler, som om det skulle være helt normalt. Kim har også kunnskaper om ulike former for kampsport, noe som blir bevist gang på gang når hun havner i nærkamp med Shego, som er en langt mer erfaren agent, og dessuten har superkrefter som kan bryte gjennom massive vegger.